cyanic-selkie/wikianc huggingface dataset:
Dubai
Dubain öljyvarannot ovat alle kahdeskymmenesviidesosa Abu Dhabin öljyvarannoista, ja öljytulot muodostavatkin nykyään vain pienen osan kaupungin tuloista. Silti arabiemiirikunnissa on verovapaus, koska valtio omistaa yli puolet maan öljyvaroista.
Dubain 2,1 miljoonasta asukkaasta noin 80 prosenttia on ulkomaalaisia. Monet työläisistä ovat kotoisin Sri Lankasta, Bangladeshistä, Intiasta ja Pakistanista, ja ihmisoikeusjärjestöt ovat arvostelleet heidän elinolojaan.
Maantiede ja ilmasto
Dubai sijaitsee Persianlahden rannalla Arabiemiraattien koillisosassa. Dubain kaupungin pinta-ala on noin 35 neliökilometriä, ja emiraatin urbaanin alueen ala on 3 885 neliökilometriä. Dubai aikoo laajentaa alansa kaksinkertaiseksi rakentamalla keinotekoisia saaria ja asuttamalla entistä autiomaata.
Vuonomainen 15 km pitkä Dubainlahti jakaa Dubain kahtia. Sen pohjoispuolen nimi on Deira, eteläpuolen Bur Dubai.
Dubai sijaitsee Kravun kääntöpiirillä. Sen ilmasto on kuuma ja aurinkoinen. Vuoden kuumimmat kuukaudet ovat heinä- ja elokuu, keskimääräinen ylin lämpötila on yli 40 celsiusastetta. Viileintä on tammi- ja helmikuussa, keskimääräinen alin lämpötila on alle 15 astetta. Kesäkuusta lokakuuhun ei sada lainkaan, helmikuussa sataa eniten, keskimäärin 36 mm.
Dubain maamerkkejä ovat muun muassa Burj al-arab -hotelli, rakenteilla olevat kolme palmusaarta ja The World -saaristo, joka muodostaa ilmasta tarkkailtuna maailmankartan. Dubaissa on myös valmistuessaan maailman korkein rakennus Burj Khalifa (828 m). Tornin avajaiset pidettiin 4. tammikuuta 2010.
Historia
thumb|vasen|Kuva Al Bastakiyan historiallisesta kaupunginosasta. Vanhimmat arkeologiset löydöt Dubaissa ovat peräisin pronssikaudelta, noin vuodelta 3000 eaa. 1700-luvulla nykyisen Dubain ja Abu Dhabin aluetta hallitsi bani yas -heimo, ja niiden kilpailija oli qaewasim-heimo nykyisten Sharjahin ja Ra’s al-Khaiman emiraattien alueella. Tilanteeseen sekoittui Englannin Itä-Intian kauppakomppania, joka sen laivoja vastaan tehtyjen hyökkäysten johdosta liittoutui bani yas -heimon kanssa qawasim-heimoa vastaan ja voitti sen sotaretkellä vuonna 1819. Asemansa vakiinnuttaakseen britit velvoittivat alueen päälliköt solmimaan yleisen rauhansopimuksen. Sopimuksen solmimisen jälkeen Intian kauppareitit oli turvattu ja alueen helmien tuotanto alkoi kukoistaa, mikä hyödytti etenkin tuolloista Dubain aluetta. Vuonna 1833 noin 800 hengen joukko bani yas -heimon al-bu falasah -nimisestä alaryhmästä erosi Abu Dhabista ja muodosti itsenäisen Dubain alueen. Dubain ensimmäinen hallitsija oli Maktoum bin Buti, ja nykyisen Dubain emiirit polveutuvat Maktoumin suvusta.
Helmien tuotanto oli pitkään Dubain pääelinkeino. Sen talous sai huomattavan piristysruiskeen Persian korotettua tulleja satamissaan, minkä johdosta monet kauppiaat, käsityöläiset ja heidän perheensä muuttivat vapaampaan Dubaihin. Vuonna 1929 alkanut maailmanlaajuinen lama iski erityisesti helmientuotantoon, ja siksi Dubaissa alettiin panostaa entistä enemmän kaupan alaan. Talous ei kuitenkaan lähtenyt kovin suureen kasvuun toisen maailmansodan hankaloittaessa kansainvälistä kaupankäyntiä. Muutos tuli vasta vuonna 1966, kun rannikolta löydettiin öljyesiintymiä. Öljy ja sen tuomat tulot mahdollistivat suuret infrastruktuuri- ja teollisuushankkeet, kuten Port Rashidin ja Jebal Ali satamien sekä teollisuusalueen ja alumiinisulaton rakennuksen. Britannia päätti vetäytyä sotilastukikohdistaan Suezin itäpuolella vuonna 1967, ja sopimus sen alaisten sopimusvaltioiden kanssa päättyi 1. joulukuuta 1971. Sopimusvaltioista syntynyt uusi valtio oli nimeltään Yhdistyneet arabiemiirikunnat.
Simon Kexlerus
Simon Svenonis Kexlerus (29. joulukuuta 1602 – 22. maaliskuuta 1669) oli ruotsalaissyntyinen suomalainen matemaatikko ja tähtitieteilijä. Kexlerus oli Turun akatemian ensimmäinen matematiikan professori.
Dubai
Historia
Dubailaiset kauppiaat rikastuivat erityisesti Irakin–Iranin sodan aikana, jolloin he veivät tavaraa Iraniin. Dubain kuivasatamasta tuli puolestaan houkutteleva satama, koska sitä pidettiin sodan aikana turvallisempana, kuin esimerkiksi Iranin tai Kuwaitin satamia. 1980-luvulta lähtien Dubaista kasvoikin Persianlahden vilkkain satama. Taloudelliseen kasvuun vaikutti myös Dubain kevyt verotus ja sisäinen vakaus. 1990-luvulta lähtien Dubain taloutta on pyritty monipuolistamaan entisestään, koska öljyn tiedetään loppuvan aikanaan. Niinpä 2000-luvulle tultaessa kaupungissa oli vireillä useita eri kokoisia rakennushankkeita.
Simon Kexlerus
Elämäkerta
Kexlerus syntyi ruotsissa Kexlen kylässä Edsbergin pitäjässä. Hänen isänsä oli talonpoika Sven Kexlen. Kexlerusista tuli ylioppilas Uppsalassa ja filosofian maisteri vuonna 1631 (tai 1632). Tämän jälkeen hän oleskeli Saksassa ja Alankomaissa muutaman vuoden. Hän palasi Ruotsiin vuonna 1634 ja toimi vuoden Strängnäsin lukion matematiikan opettajana. Uppsalan yliopistossa hän työskenteli filosofisen tiedekunnassa apulaisena 1636–1640.
Dubai
Talous
thumb|Pilvenpiirtäjiä Nykyään Dubai on tärkeä matkailukohde ja satama, mutta myös kasvava palvelualan keskus, jossa on muun muassa informaatioteknologiaa ja pankkitoimintaa.
Simon Kexlerus
Matematiikan professorin ura Turussa
Turun akatemian perustamisen jälkeen vuonna 1640 hän sai sieltä matematiikan professuurin, jota hän hoiti kuolemaansa saakka. Matematiikan professuurin sisältyi tuolloin myös tähtitiede. Kexleruksen, kuten myös hänen seuraajiensakin, edustaman tietämyksen ja opetuksen taso oli melko alhainen. Kexlerus näki muun muassa paljon vaivaa puolustaakseen ptolemaiolaista maailmankuvaa kopernikaanista vastaan. Turun akatemian rehtorina hän oli kolmesti vuosina 1644–1645, 1655–1656 ja 1666–1667. Filosofisen tiedekunnan promoottori hän oli vuosina 1643 ja 1661.
Dubai
Talous
Dubaihin on perustettu vapaatalousalueita ympäri kaupunkia. Dubai Internet City ja Dubai Media City ovat informaatioteknologian organisaatioiden keskuksia, joissa toimivat muun muassa EMC, Oracle, Microsoft ja IBM sekä media-alan organisaatioita, kuten MBC, CNN, Reuters, ARY ja AP. Dubai Knowledge Village on koulutuskeskus.
Rahoitusongelmat
Dubain valtion sijoitusyhtiö Dubai World joutui syksyllä 2009 pyytämään puolen vuoden lykkäystä vajaan 40 miljardin euron velkojensa takaisinmaksuun. Samalla selvisi, että koko Dubain emiirikunta on joutunut niin vakavaan velkakierteeseen, että tilanne horjutti jo koko maailmantaloutta. Talous, joka on perustunut yksinomaan ulkomaiseen velanottoon, on ollut kaukana tasapainosta pikkuvaltion ylimitoitettujen hankkeiden vuoksi, ja sen odotettiin joutuvan konkurssiin. Valtio takasi Dubai Worldin velkoja, ja sille tehtiin maksuohjelma tuleville vuosille. Ohjelman mukaan Dubai Worldin olisi pitänyt myydä omistuksiaan monista yhtiöistä, kuten yhdysvaltalaisista tavarataloista ja kiinteistöyhtiöistä. Myytäväksi suunniteltujen yhtiöiden kurssit laskivat kuitenkin huomattavasti ostohintaan verrattuina, ja osa teki konkurssin.
Simon Kexlerus
Matematiikan professorin ura Turussa
Kexlerus julkaisi uransa aikana lähes 40 väitöskirjaa. Pääasiallisesti ne olivat aritmetiikan, geometrian, trigonometrian ja tähtitieteen oppikirjoja. Lisäksi hän laati almanakkoja vuosiksi 1650 ja 1654.
Dubai
Liikenne
Liikenneyhteyksiä hoitaa vuonna 1985 perustettu valtiollinen Emirates-lentoyhtiö, joka kuljettaa yli 12 miljoonaa matkustajaa vuosittain. Yhtiön kotikenttä on Dubain kansainvälinen lentoasema, joka oli vuonna 2016 maailman kolmanneksi vilkkain lentoasema matkustajamäärällä mitattuna.
12-kaistainen Šeikki Zayedin moottoritie (Sheikh Zayed Road) kulkee lähes koko emiraatin läpi. Yhteyksistä maan ulkopuolelle vastaavat Dubain kansainvälinen lentoasema sekä Jebel Alin satama. Dubaissa on myös metro-ilmajuna, joka valmistui syyskuussa 2009. Metrossa on käytössä kaksi linjaa (punainen ja vihreä).
Simon Kexlerus
Perhe
Kexlerus solmi avioliiton vuonna 1641 Ingeborg Elisabet Gerzliniuksen kanssa. Heille syntyi useita lapsia, joista Anders-poika toimi Inkerissä pappina ja tytär Margareta oli Kemiön rovasti Anders Pryssin puoliso.
Tukholman kauppakorkeakoulu
Tukholman kauppakorkeakoulu on Ruotsin pääkaupungissa Tukholmassa sijaitseva yksityinen yliopisto. Tukholman kauppakorkeakoulu perustettiin vuonna 1909. Yliopisto on Pohjois-Euroopan vanhin kauppakorkeakoulu Helsingin Hankenin ohella.
Dubai
Koulutus
Useimmissa Dubain kouluissa opetuskieli on englanti. Vuosittaiset maksut lastenhoidosta ja esikoulusta vaihtelevat suuresti. Täysin paikallisille, Dubaissa syntyneiden perheiden lapsille opiskelukin on ilmaista. Jotkut peruskoulut järjestävät pääsykokeen. Useimmat koulut keskittyvät yhteen tai useampaan ekspatriaattiryhmään.
Tukholman kauppakorkeakoulu
Maailman viidensadan huippuyliopiston Shanghai-yliopistovertailussa Tukholman kauppakorkeakoulu ylsi vuonna 2016 sijaluvulle 401–500. Tämä tarkoitti samalla Ruotsin 11. parhaiten sijoittuneen yliopiston asemaa.
Dubai
Laki ja oikeus
Dubain lainsäädäntö ja sosiaaliset normit perustuvat šaria-lakiin. Arabiemiraattien lain mukaan raiskauksen todistamiseen vaaditaan, että raiskaaja myöntää teon tai neljän aikuisen miehen silminnäkijän todistus. Vuonna 2013 norjalainen liikematkalla ollut nainen tuomittiin 16 kuukaudeksi vankilaan, kun hän ilmoitti poliisille työkaverinsa raiskanneen hänet. Dubain hallitsija šeikki Muhammad ibn Rašid Al Maktum kuitenkin armahti hänet. Alkoholin nauttiminen ilman asianmukaista lupaa ja avioliiton ulkopuolinen seksi ovat laittomia.
Viihde ja urheilu
Dubaissa on vuonna 2005 valmistunut kilparata nimeltä Dubai Autodrome. Radalla on ajettu muun muassa A1GP-sarjan kilpailuja. base-hypyn maailmanennätys rikottiin Dubaissa vuonna 2010, kun kaksi miestä hyppäsi vastavalmistuneesta Burj Khalifasta.
Tukholman kauppakorkeakoulu
Tukholman kauppakorkekoulu omistaa yhdessä Hankenin kanssa yrityksen Hanken & SSE Executive Education Suomessa.
Philip Bračanin
Bračaninin juuret ovat Kroatiassa. Hän aloitti pianotunnit 6-vuotiaana ja opiskeli sitten musiikkia sekä matematiikkaa Länsi-Australian yliopistossa. Sieltä hän sai sekä taiteiden maisterin että filosofian tohtorin arvot. Eläkkeelle jäämiseensä (2008) saakka hän toimi professorina Queenslandin yliopistossa, jossa toimi yhdeksän vuoden ajan musiikkitiedekunnan dekaanina ja kymmenen vuoden ajan musiikkikoulun johtajana.
Vaikka Bračanin opiskeli Mátyás Seiberin ja Anton von Webernin tekniikoita, hän itse ajautui säveltäjänä pois kaksitoistasäveljärjestelmän ja sarjallisuuden parista. Hänen tuotantoonsa ovat vaikuttaneet ranskalainen musiikki ja uusklassismi.
Bračanin on säveltänyt sinfonioita, joista toinen on kuorosinfonia. Muuhun tuotantoon kuuluu konserttoja monille eri soittimille, laulusarjoja, kuoroteoksia ja kamarimusiikkia, kuten kolme jousikvartettoa. Ensimmäisen sinfonian kantaesitti Pusanin filharmoninen orkesteri Pusanissa toukokuussa 1995, ja toisen sinfonian kantaesitys järjestettiin saman vuoden syyskuussa. Kitarakonsertollaan Bračanin sai APRA-palkinnon parhaasta australialaisesta klassisesta sävellyksestä. Hän on toiminut residenssisäveltäjänä Anglo-Australian Music Festivalilla (Birmingham, 1988), Bournemouthin kansainvälisellä festivaalilla (1991) ja Rottingdean Spring Music Festivalilla (Brighton, 2014).
Munuaisensiirto
thumb|250px|Siirtomunuaisen sijainti munuaisensiirrossa. Munuaisensiirto on toimenpide, jossa ihmiselle siirretään terve munuainen. Ensimmäiset onnistuneet munuaisensiirrot tehtiin vuonna 1954 Bostonissa ja Pariisissa. Suomen ensimmäinen munuaisensiirto tehtiin joulukuussa 1964 eräälle 31-vuotiaalle munuaistulehdusta sairastaneelle miehelle. Suomessa on tehty tähän mennessä yli viisituhatta munuaisensiirtoa.
Suomessa 96 % munuaisensiirron saaneista on elossa vuoden kuluttua siirrosta. Siirretty uusi munuainen toimii 93 %:lla vuoden kuluttua siirrosta.
Falco (muusikko)
Johann ”Hans” Hölzel (19. helmikuuta 1957 Wien, Itävalta – 6. helmikuuta 1998 Puerto Plata, Dominikaaninen tasavalta), taiteilijanimellään Falco, oli itävaltalainen pop- ja rockmuusikko. Hän on ainoa laulaja, joka on noussut listaykköseksi Pohjois-Amerikassa saksankielisellä kappaleella. Falcolla oli kaiken kaikkiaan neljä listaykköskappaletta: ”Der Kommissar”, ”Rock Me Amadeus”, ”Jeanny” ja ”Coming Home”. Falcon arvellaan myyneen maailmanlaajuisesti yli 30 miljoonaa levyä, joten häntä pidetään menestyneimpänä itävaltalaisena muusikkona.
Musiikkiura
Johann ”Hans” Hölzel syntyi Wienissä, ja jäi ainoana kolmosista henkiin. Hän opiskeli Wienin musiikkikonservatoriossa. Vuonna 1977 Hölzel asui vähän aikaa Berliinissä Saksassa. Kun hän palasi Wieniin, hän soitti itävaltalaisissa yhtyeissä Spinning Wheel ja Hallucination Company. Ennen kuin Hölzelistä tuli kansainvälinen rocktähti, hän soitti bassokitaraa itävaltalaisessa hard rock -yhtyeessä Drahdiwaberl vuodesta 1978 vuoteen 1983. Drahdiwaberlin kanssa hän esitti kappaleensa ”Ganz Wien”, joka oli myöhemmin myös hänen ensimmäisellä sooloalbumillaan Einzelhaft.
Soolouransa Falco aloitti vuonna 1980. Hänen ensimmäinen suuri hittikappaleensa oli ”Der Kommissar” vuonna 1982 julkaistulta albumilta Einzelhaft. After the Fire -yhtyeen kappaleen englanninkielisestä cover-versiosta (myös nimeltään ”Der Kommissar”) tuli top 5 -hitti Yhdysvalloissa vuonna 1983. Kappaleen video tuomittiin myöhemmin MTV:llä tittelillä ”The Worst Video of All Time”. Samana vuonna Laura Branigan äänitti version laulusta uusilla englanninkielisillä sanoilla, nimellä ”Deep in the Dark” ja julkaisi sen albumillaan Branigan 2. 16 vuotta myöhemmin uusi versio ”Der Kommissar 2000” ja kaksi uutta uudelleenmiksausta aidosta versiosta nostivat kappaleen uudelleen listoille.
Falco julkaisi vuoden 1985 albumillaan Falco 3 kappaleen ”Rock Me Amadeus”, jonka innoituksena oli Oscar-palkinnon voittanut elokuva Amadeus (1984). Kappaleesta tuli maailmanlaajuinen menestys, ja vuonna 1986 se saavutti Yhdysvaltain, Ison-Britannian, Saksan ja Itävallan listalla ensimmäisen sijan. Lisäksi se sijoittui Sveitsin listalla kakkoseksi.
Falcon muita kansainvälisesti hyvin tunnettuja hittejä olivat ”Vienna Calling” ja ”Jeanny” albumilta Falco 3. ”Jeanny” osittain sensuroitiin, kun se julkaistiin Saksassa ja Alankomaissa, sillä se kertoi tarinan raiskaajan ja ehkä myös murhaajan näkökulmasta. Useat DJ:t ja radioasemat kieltäytyivät soittamasta kappaletta, joskin siitä tuli valtava hitti useissa Euroopan maissa ja innoitti vielä kolme uutta versiota myöhemmillä albumeilla.
pienois|vasen|Falco ja [[Ursela Monn vuonna 1986.]] Vuonna 1986 albumi Emotional julkaistiin. Sen tuottajina olivat Rob ja Ferdi Bolland (Bolland & Bolland). Albumilla oli muun muassa kappaleet ”Coming Home (Jeanny Part 2)” ja ”The Sound of Musik”. Seuraavana vuonna Falco lauloi dueton Brigitte Nielsenin kanssa nimeltään ”Body Next to Body”. Albumi Wiener Blut julkaistiin vuonna 1988, mutta se ei saanut paljonkaan julkisuutta Saksan ja Itävallan ulkopuolella. Vuonna 1990 hän teki kappaleen Cindy Crawfordille ja Tatjana Patitzille. Kappaleen nimi oli ”Tanja P. not Cindy C.” ja se ilmestyi albumilla Data de Groove.
”Jeannyn” jälkeen Falco oli pitkälti enää eurooppalaisten hittien listalla, mutta hän oli toisinaan myös Yhdysvaltain ja Ison-Britannian listoilla. Hän yritti comebackia Yhdysvalloissa kappaleella ”Titanic”, joka voitti muutamia palkintoja, muttei onnistunut pääsemään listoille Yhdysvalloissa. Samaan aikaan, kun musiikkiura kulki hienosti, Falcon yksityiselämässä meni huonommin. Hänellä oli vaikeita avioliitto- sekä huume- ja alkoholiongelmia. Loppuaikoinaan hänelle myös selvisi, ettei hänen tyttärensä ollutkaan biologisesti hänen. 1990-luvun loppupuoliskolla julkaistiin lukuisia singlejä, joista ”Naked” ja ”Mutter, der mann mitt dem koks ist da” yrittivät luoda läpimurtoa uudelle albumille. Singlet menestyivät Itävallan listoilla, mutta osuvaa kohtaa albumin julkaisemiselle ei tullut ennen Falcon kuolemaa. Kuoleman jälkeen julkaistut ”Push! Push!”, ”Egoist” ja ”Verdammt, wir leben noch” menestyivät hyvin.
Kuolema
Aamulla 6. helmikuuta 1998 Falco kuoli törmättyään autollaan bussin kanssa lähellä Puerto Platan lomakylää. Kuolemansa aikaan Falco teki paluuta musiikkimaailmaan. Hänet on haudattu Zentralfriedhofiin Wieniin Itävaltaan.
Falcon kuoleman jälkeen 27. helmikuuta julkaistiin kesken jäänyt Out of the Dark -albumi. Albumin nimikkoraidasta tuli yksi Falcon tunnetuimmista kappaleista, ja albumi nousi Itävallan listojen kärkeen. Samana vuonna saksalaiset Rob ja Ferdi Bolland, jotka tuottivat noin puolet Falcon albumeista, julkaisivat EP:n Tributes to Falco nimellä ”The Bolland Project feat. Alida”. Nimikappale kertoi Falcon elämästä; muut kappaleet olivat ”We Say Goodbye” ja ”So Lonely”. 2000-luvulla monet yhtyeet ja artistit ovat tehneet erilaisia cover-versioita Falcon kappaleista ja lainailleet osia muun muassa rap-kappaleisiinsa. Falcoa on muistettu myös Simpsonit-televisiosarjan jaksoissa.
Kuoleman jälkeen
pienois|Falcon hautapaikka. Vuonna 1999 julkaistiin postuumisti albumi Verdammt, wir leben noch, jonka nimikkokappale nousi hitiksi. Albumi sisälsi kappaleita Falcon suunnitteilla olleesta albumista Egoisten. 2. helmikuuta 2008 julkaistiin livealbumi Falco – Symphonic Falcon Wiener Neustadt -orkesterin kanssa yhdessä vuonna 1994 esittämästä konsertista. Albumi nousi heti ilmestymisviikollaan listaykköseksi. Samoihin aikoihin 7. helmikuuta sai ensi-iltansa Falcosta tehty elämäkertaelokuva Falco – Verdammt, wir leben noch!, joka on saanut nimensä postuumisti julkaistun Falcon albumin Verdammt, wir leben noch pohjalta. Pääosaa elokuvassa näytteli Manuel Rubey. Kymmenen vuotta Falcon kuolemasta ja Out of the Dark -albumin julkaisemisesta vuonna 2008 Out Of The Dark nousi jälleen Itävallan listoille. Samasta syystä listoille palasi muun muassa Jeanny.
Marraskuussa 2009 ilmoitettiin löydetyksi julkaisemattomia ja kadoksissa olleita Falcon kappaleita, joiden sanotaan olevan nauhoitettu vuonna 1987. Albumi, joka sisältää kadoksissa olleet kappaleet, julkaistiin 4. joulukuuta 2009. Kappaleiden joukossa on muun muassa ”The Spirit Never Dies (Jeanny Final)”, joka on viimeinen osa Jeanny-trilogiassa. Albumi nousi melkein heti Itävallan listojen kärkeen, ja saavutti listapaikan Saksastakin.
Muuta
Helmikuussa vuonna 2008 julkaistiin elokuva Falco – Verdammt, wir leben noch!, joka kertoo Falcon elämästä.
Kārlis Baumanis
thumb|right|Kārlis Baumanis latvialaisessa postimerkissä.
Kārlis Baumanis (11. toukokuuta 1835 – 10. tammikuuta 1905 ) oli latvialainen säveltäjä, runoilija, näytelmäkirjailija ja journalisti. Hän teki lähes kolmesataa vokaalimusiikin sävellystä ja sovitusta, joista noin viisikymmentä on kuorolle. Hänen tuotantoonsa kuuluu muun muassa kansallislauluksi otettu Dievs, svētī Latviju!, johon säveltäjä itse teki sanoituksen, kuten moniin muihinkin lauluihinsa. Baumanis edusti Lativan kansallisen heräämisen liikettä.
Baumaniksen lauluissa keskeiseen asemaan nousee isänmaallisuus. Hänen sävellyskoulutuksensa oli kuitenkin vähäistä, ja vain jotkin hänen lauluistaan ovat kestäneet aikaa. Tietyt hänen laatimansa melodiat ovat kuitenkin saavuttaneet kulttuurisesti tärkeän aseman. Lisäksi hän kirjoitti kansanlauluista poleemisia artikkeleita latvian- ja saksankielisessä lehdistössä, mikä vaikutti etnomusikologian kehitykseen Latviassa.
Puhuva vaakuna
Puhuvaksi vaakunaksi kutsutaan vaakunaa, jonka tunnuskuvio kuvaa vaakunan omistajan nimeä. Esimerkiksi tasavallan presidentti Mauno Koiviston vaakunassa koivunlehtiässäkoro viittaa sukunimeen Koivisto.
Arabianrannan kirjasto
Arabianrannan kirjasto on Helsingin Toukolan kaupunginosan Arabianrannan osa-alueella sijaitseva yleinen kirjasto. Se on yksi Helsingin kaupunginkirjaston toimipisteistä ja toimii osana pääkaupunkiseudun Helmet-kirjastoverkkoa.
Arabianrannan kirjasto on perustettu vuonna 2004 ja sai toimitilansa samana vuonna avatuista, arkkitehti Mauri Tommilan suunnittelemasta usean kirjaston kirjastokeskuksesta Arabiakeskuksen rakennuksessa. Tiloja on remontoitu ja laajennettu kesällä 2020. Arabianrannan kirjaston edeltäjiin kuuluu lähistöllä katuosoitteessa Hämeentie 150 aiemmin toiminut, vuodenvaihteessa 2002–2003 suljettu Toukolan kirjasto.
Vítor Benite
Vítor Alves Benite (s. 20. helmikuuta 1990 Jundiaí) on brasilialainen koripalloilija. Benite on voittanut urallaan muun muassa kaksi Mestarien liigan mestaruutta, kaksi Intercontinental Cupin mestaruutta ja kolme Brasilian mestaruutta. Vuonna 2021 hänet nimettiin Mestarien liigan finaaliturnauksen arvokkaimmaksi pelaajaksi. Benite on myös edustanut Brasilian maajoukkuetta muun muassa vuoden 2016 kesäolympialaisissa ja vuoden 2019 MM-kilpailuissa.
Elämä ja ura
Benite on pelannut kotimaansa lisäksi Espanjassa ja kansainvälisissä seurajoukkuekilpailuissa sekä hetken aikaa Kroatiassa. Hän voitti Flamengossa Brasilian mestaruuden vuosina 2013, 2014 ja 2015. Vuonna 2011 hänet valittiin Brasilian pääsarjan parhaaksi kuudenneksi pelaajaksi, eniten kehittyneimmäksi pelaajaksi ja läpimurtopelaajaksi. Toisen parhaan kuudennen pelaajan palkintonsa Benite voitti vuonna 2015. Espanjalaisessa CB Mirafloresissa Benite on voittanut kaksi peräkkäistä Mestarien liigan mestaruutta vuosina 2020 ja 2021. Jälkimmäisenä vuonna hän voitti Mirafloresissa myös toisen Intercontinental Cupin mestaruutensa: ensimmäinen oli tullut vuonna 2014 Flamengossa. Vuonna 2021 Benite nimettiin Mestarien liigan finaaliturnauksen arvokkaimmaksi pelaajaksi.
Brasilian miesten maajoukkueessa Benite saavutti muun muassa Amerikan-mestaruuskilpailujen hopeaa vuonna 2011. Hän on lisäksi edustanut maajoukkuetta muun muassa Rio de Janeiron kesäolympialaisissa 2016 ja Kiinan MM-kilpailuissa 2019.
Martinlaakson voimalaitos
thumb|Martinlaakson voimalaitos, arkkitehti [[Ole Gripenberg, valmistunut 1975. ]] Martinlaakson voimalaitos on lämpövoimalaitos, joka sijaitsee Vantaalla Martinlaaksossa. Voimalaitos toimii biovoimalla. Laitoksen vanhin yksikkö (Martinlaakso 1) on otettu käyttöön vuonna 1975 ja se oli alun perin öljykäyttöinen, mutta muutettiin vuonna 1989 maakaasukäyttöiseksi. Yksikkö muutettiin vuonna 2019 biovoimakäyttöiseksi. Laitos koostuu kattilalaitoksesta ja vastapaineturbiinista.
Martinlaakson kaasuturbiinilaitos valmistui vuonna 1995 ja se muodostaa kombikytkennän laitoksen vanhojen osien kanssa. Lisäksi laitosalueella sijaitsee erillinen pelkkää kaukolämpöä tuottava kattilalaitos.
Uudistus voimalaitoksessa
Martinlaakson voimalaitoksessa tehtiin muutostyö, jonka tarkoituksena oli muuttaa voimalaitos biovoimalaksi. Uusi biokattila otettiin käyttöön vuoden 2019 alussa, ja kokonaisuudessaan tarkoituksena on luopua kivihiilen käytöstä 2020-luvulla.
Frank de Boer
Frank de Boer (s. 15. toukokuuta 1970) on alankomaalainen jalkapallovalmentaja ja entinen puolustaja.
Frank on muutamaa minuuttia nuorempi kuin kaksoisveljensä Ronald, joka myös on entinen ammattilaisjalkapalloilija.
Tokion metro
Tokion metro on osa Japanin pääkaupungin Tokion laajaa raideliikenneverkkoa. Se on yksi maailman vilkkaimmista metrojärjestelmistä ja Aasian vanhin metro. Tokion metro koostuu kahdesta erillisestä metroverkosta: Tōkyō metro -yhtiö liikennöi yhdeksää metrolinjaa, Toei-metro neljää. Varsinainen metroverkko sijaitsee pääosin Tokion erillisalueiden alueella, mutta vastavuoroisen liikennöinnin ansiosta monet metrolinjat jatkuvat eri rautatieyhtiöiden linjoille paljon kauemmaksi keskustasta.
Frank de Boer
Seurajoukkueura
De Boer aloitti uransa Ajax Amsterdamissa vasempana laitapuolustajana. Myöhemmin hänen pelipaikakseen vakiintui keskuspuolustaja. Hän saavutti jo ensimmäisessä ammattilaisseurassaan Euroopan tärkeimmät tittelit, Mestarien liigan ja UEFA Cupin voitot. Menestys seuraavassa seurassa, alankomaalaisia vilisseessä FC Barcelonassa ei ollut samanlaista, ja de Boerin uran tahrasi lisäksi kärähtäminen nandrolonista doping-testissä. Kesällä 2003 hän siirtyi Turkkiin, Galatasarayn riveihin. Siellä hän kuitenkin viihtyi vain puolisen vuotta, kunnes siirtyi Glasgow Rangersiin veljensä seuraksi. De Boereille Rangers oli jo kolmas yhteinen seura, he olivat pelanneet samaan aikaan myös Ajaxissa ja FC Barcelonassa. Glasgow'n visiitti jäi sekin lyhyeksi, ja de Boer muutti rahakkaan tarjouksen perässä Qatariin, Al-Rayyanin joukkueeseen, jossa hän lopetti uransa vuonna 2005.
Tokion metro
Metroverkot
Tokion metron muodostaa kaksi erillistä metroverkkoa. Niistä laajempi on Tōkyō metron verkko, johon kuuluu yhdeksän linjaa. Tōkyō metro on entinen ”keisarillisen pääkaupungin pikaliikenteen laitos” (Teito kōsokudo kōtsūeidan), joka tunnettiin lyhyemmin japaniksi nimellä Eidan tai englanninkielisellä nimellä Teito Rapid Transit Authority eli TRTA. Se yksityistettiin vuonna 2004. Yhtiön metroverkko on 195,1 kilometriä pitkä ja siihen kuuluu 179 asemaa. Metrovaunuja Tōkyō metrolla on käytössään 2 728 kappaletta (tilanne vuonna 2018). Suppeampi on Toei-metro, johon kuuluu neljä linjaa. Sitä hallinnoi Tokion metropolin liikennelaitos. Toei-metro on 109 kilometriä pitkä ja siihen kuuluu 106 asemaa. Metrovaunuja sillä on käytössään 1 132 kappaletta (tilanne vuonna 2017).
Frank de Boer
Maajoukkueura
De Boerista ehti tulla kaikkien aikojen eniten maaotteluita Alankomaiden jalkapallomaajoukkueessa pelannut pelaaja 112 ottelullaan. Myöhemmin Edwin van der Sar vei häneltä tuon ennätyksen. Hän muodosti yhden Euroopan parhaista keskuspuolustuksista yhdessä Jaap Stamin kanssa. Maajoukkuedebyyttinsä hän teki lokakuussa 1990 Italiaa vastaan. De Boer toimi maajoukkueen kapteenina vuosien ajan, kunnes lopetti maansa edustamisen EM-kisoihin 2004, jossa hän joutui jättämään kisat kesken loukkaantumisen vuoksi.
Valmennusura
Vuonna 2008 de Boer aloitti uransa valmentajana siirryttyään AFC Ajaxin organisaatioon juniorivalmentajaksi. Bert van Marwijkin noustua Alankomaiden maajoukkueen päävalmentajaksi, tuli de Boerista ja Phillip Cocusta hänen apuvalmentajansa. He johdattivat Alankomaat karsintalohkonsa ylivoimaisena voittajana MM-kisoihin 2010. Maaliskuussa KNVB palkitsi van Marwijkin tiimeineen kaksivuotisella jatkosopimuksela.
Tokion metro
Metroverkot
Vuonna 2016 Tōkyō metron linjoja käytti päivittäin keskimäärin noin 7,24 miljoonaa matkustajaa, Toei-metron linjoja noin 2,67 miljoonaa matkustajaa. Metroverkoilla on erilliset lippujärjestelmät, mutta ladattavia Pasmo- ja Suica-matkakortteja voi käyttää molemmissa metroissa.
Frank de Boer
Valmennusura
Joulukuun alussa 2010 de Boer korvasi Martin Jolin AFC Ajaxin päävalmentajana. Hän toimii tehtävässään ainakin Eredivisien joulutaukoon saakka. Tammikuussa 2011 de Boer allekirjoitti Ajaxin kanssa kesään 2014 ulottuvan sopimuksen päävalmentajan tehtävistä. De Boerin johdolla Ajax pelasi vahvan kevätkauden ja nousi lopulta Alankomaiden mestariksi seitsemän vuoden tauon jälkeen. Päätöskierroksella de Boerin suojatit kaatoivat ratkaisevassa ottelussa FC Twenten, jolle olivat cupin loppuottelussa hävinneet. De Boer jatkoi hyvää työtään Ajaxin peräsimessä myös kaudella 2011–2012. Hieman vaisumman syyskauden jälkeen Ajax pelasi loistavan kevään ja pääsi juhlimaan toista perättäistä mestaruutta kierros ennen Eredivisien loppua.
Tokion metro
Metroverkot
Kahden metroverkon lisäksi Tokion alueella toimii useita metronkaltaisia linjoja, kuten Odaiban aluetta palveleva Yurikamome-automaattimetro ja metropolin liikennelaitoksen liikennöimä Nippori-Toneri Liner -automaattimetro. Erillisalueiden sisällä kulkee myös Hanedan lentoasemalle johtava Tokion monorail.
Frank de Boer
Valmennusura
Toukokuussa 2012 de Boer kertoi, ettei ole kiinnostunut huhutusta siirtymisestä englantilaisseura Liverpoolin päävalmentajaksi. Hän jatkoi uraansa Ajaxissa menestyksekkäästi, sillä joukkue voitti kaudella 2012–13 kolmannen perättäisen mestaruutensa de Boerin alaisuudessa. Hänet palkittiin vuonna 2013 Alankomaiden vuoden valmentajana. Kauden 2013–2014 päätteeksi Ajax voitti jälleen mestaruuden, neljännen kerran perätysten. Mestaruus varmistui kierros ennen liigan loppua. Samalla Frank de Boerista tuli Ajaxin seurahistorian menestyksekkäin valmentaja. Aiemmin ainoastaan Rinus Michels oli luotsannut Ajaxin neljään mestaruuteen, mutta ei kuitenkaan perättäisesti. Kaudella 2014–2015 de Boerin mestaruusputki Ajaxin kanssa lopulta päättyi, kun joukkue jäi liigakakkoseksi peräti 17 pistettä PSV Eindhovenille hävinneenä. Kaudella 2015–2016 Ajax putosi yllättäen Mestarien liigasta karsintojen kolmannella kierroksella, kun se hävisi kotonaan jatkoajalla SK Rapid Wienille 2–3. Pelit kulkivat nihkeästi myös Eurooppa-liigassa, jonka lohkovaiheessa Ajax voitti vain Celticin ja pelasi neljä tasapeliä pudoten jatkosta. Eredivisiessä Ajax taisteli mestaruudesta PSV Eindhovenin kanssa viimeiselle kierrokselle saakka, mutta joutui taipumaan kakkoseksi pelattuaan päätöskierroksella tasan De Graafschapin kanssa. Mestaruuden karattua Ajaxilta toistamiseen de Boerin on spekuloitu siirtyvän Evertonin tai Valencian päävalmentajaksi. 12. toukokuuta 2016 de Boer ilmoitti jättävänsä Ajaxin valmennettuaan seuraa viisi ja puoli vuotta.
Petrus Plancius
Petrus Plancius (1552 Dranouter, Länsi-Flanderi – 15. toukokuuta 1622 Amsterdam, Yhdistyneet provinssit) oli alankomaalainen kartografi, tähtitieteilijä ja kalvinistinen teologi. Plancius oli Alankomaiden ensimmäisten Aasiaan suuntautuneiden retkien tärkeimmistä taustavoimista. Hän myös nimesi löytämiään eteläisen pallonpuoliskon tähdistöjä.
Frank de Boer
Valmennusura
Elokuun alussa 2016 de Boer allekirjoitti kolmivuotisen sopimuksen Serie A -seura Internazionalen kanssa. Seurajohto erotti de Boerin yllättäen jo 1. marraskuuta, kun Internazionale majaili Serie A:ssa vasta sijalla 12. Hän ennätti olla seuran päävalmentajana vain 85 päivää.
Tokion metro
Historia
pienoiskuva|Eidanin juna Marunouchi-linjalla vuonna 1977 pienoiskuva|Ginza-linjan juna saapumassa Shibuyan metroasemalle pienoiskuva|Juna Fukutoshin-linjalla
Petrus Plancius
Elämä ja ura
Saksassa ja Englannissa suoritettujen teologisten opintojen jälkeen Plancius saarnasi Flanderissa ja Brabantissa 1576, Mechelenin lähellä 1577, Leuvenissa ja tuli saarnamieheksi Brysseliin 1578. Kun Parman herttua Alessandro Farnese, Espanjan kuningas Filip II:n Alankomaiden kenraalikuvernööri, valtasi kaupungin vuonna 1585, Plancius pakeni Hollantiin ja ryhtyi samana vuonna Alankomaiden reformoidun kirkon pastoriksi Amsterdamissa, jossa hän teki itsensä tunnetuksi puolustamalla intohimoisesti reformoituja oppeja luterilaisia ja arminolaisia vastaan. Planciuksen osallistuminen Alankomaiden 1500-luvun lopun merellisen laajentumisen valmisteluun oli merkittävää. Hän oli hyvin perehtynyt maantieteeseen ja ylsi merkittäviin saavutuksiin myös kartanpiirtämisessä. Vuonna 1590 Plancius teki viisi karttaa alankomaalaista Raamatun painosta varten. Kaksi vuotta myöhemmin hän laati tunnetun maailmankartan: Nova et exacta terrarum orbis tabula geographica ac hydrographica.
Hollantilaiset merenkulkijat ja kauppiaat noudattivat huomattavasti hänen neuvojaan luodessaan uusia reittejä Kiinaan, ja Planciuksen kerrotaan piirtäneen ensimmäisten Intiaan suuntautuneiden matkojen merikartat. Hän innoitti tuotoksillaan Willem Barentsin ja Henry Hudsonin retkikunnat Koillis- ja Luoteisväylän tutkimiseksi. Vuonna 1602 Plancius nimitettiin Hollannin Itä-Intian kauppakomppanian kartografiksi.
Plancius työskenteli eteläisen tähtitaivaan kartoittamisen parissa. Hän opetti merenkulkijoille, erityisesti Pieter Dircksz Keyserille, mutta myös muille merimiehille, miten tähtien sijainnit mitattiin astrolabilla, ja opasti heitä kartoittamaan eteläistä taivasta. Vuosina 1595–1597 hän luetteloi merenkulkijoiden avulla 135 aiemmin kartoittamatonta tähteä eteläiseltä taivaalta. Jotta merenkulkijat löytäisivät uudet tähdet, hän nimesi 12 uutta tähdistöä. Vuonna 1603 tähdistöt sisällytettiin Johannes Bayerin Uranometriaan.
Tokion metro
Historia
Tokion metron historia alkaa Tokion maanalaisen rautatieosakeyhtiön perustamisesta vuonna 1920. Yhtiö rakensi kaupungin ensimmäisen metrolinjan Asakusan ja Uenon välille vuosina 1925–1927. Tämä nykyisin Ginza-linjaan kuuluva osuus oli vain 2,2 kilometrin pituinen, mutta sitä laajennettiin vuonna 1934 Shinbashiin ja 1930-luvun loppuun mennessä Shibuyaan, kun yhtiö aloitti vastavuoroisen liikennöinnin sinne johtavalla Tokion pikarautatieosakeyhtiön linjalla. Toisen maailmansodan aikana vuonna 1941 linjaa liikennöimään perustettiin ”keisarillisen pääkaupungin pikaliikenteen laitos” eli lyhyemmin Eidan.
Ensimmäinen toisen maailmansodan jälkeen rakennettu linja oli Marunouchi-linja, jonka ensimmäinen osuus Ikebukurosta Ochanomizuun valmistui vuonna 1954. Shinjukuun linjaa jatkettiin vuonna 1959. Nämä Tokion metron ensimmäiset kaksi linjaa rakennettiin kansainvälisellä 1 435 mm raideleveydellä, mutta myöhemmät linjat pääosin kapealla 1 067 mm raideleveydellä, mikä sallii läpiajoliikenteen metrolinjoilta muiden Tokion alueella lähijunaliikennettä harjoittavien rautatieyhtiöiden linjoille. 1960–1970-luvuilla Eidanin metroverkko laajeni nopeasti: Hibiya-linjan ensimmäinen osuus avattiin vuonna 1961, Tōzai-linjan vuonna 1964 ja Chiyoda-linjan vuonna 1969. Tällöin Eidanilla oli käytössään jo yli 100 kilometriä metrolinjaa. Vuonna 1974 avattiin vielä Yūrakuchō-linjan ensimmäinen osuus ja vuonna 1991 Nanboku-linjan ensimmäinen osuus.
Tokion metropolin hallinto päätti vuorostaan oman metrolinjansa rakentamisesta 1954. Nykyisen Asakusa-linjan ensimmäinen osuus avattiin jo 1960, ja samalla aloitettiin vastavuoroinen liikennöinti Keisei-rautateiden kanssa. Mita-linja avattiin vuonna 1968, Shinjuku-linja taas aloitti liikennöinnin 1978 ja sitä laajennettiin vähitellen 1980-luvun kuluessa. Ōedo-linjan ensimmäinen osuus Nerimasta Hikarigaokaan avattiin 1991, mutta lopullisesti kaupungin keskustan kiertävä ympyrälinja valmistui vasta vuonna 2000. Molemmissa metroissa kelpaava matkakortti otettiin käyttöön ensimmäisen kerran vuonna 1996, yhteinen Passnet-matkakorttijärjestelmä vuonna 2000 ja ladattava Pasmo-sirukortti vuonna 2007.
20. maaliskuuta 1995 Korkein totuus -lahko teki Tokion metroon sariinikaasuiskun, jossa kuoli 13 henkeä ja loukkaantui eri tavoin noin 5 500. Hyökkäyksessä viisi lahkon jäsentä nousi eri metrojuniin, jotka olivat kaikki matkalla Tsukijin metroasemalle. Hyökkääjät laskivat samanaikaisesti sariinikaasusäiliön junan lattialle, puhkaisivat sen ja pakenivat paikalta.
Vuonna 2004 Eidan yksityistettiin ja siitä tehtiin Tōkyō metro, josta 53,4 prosenttia omistaa Japanin valtio ja 46,6 prosenttia Tokion metropolin hallinto. Sen verkoston toistaiseksi uusin linja, Fukutoshin-linja, avattiin vuonna 2008.
Vastavuoroinen liikennöinti
Kuten monet muutkin japanilaiset metrot, Tōkyō metro ja Toei-metro harjoittavat muiden rautatieyhtiöiden kanssa vastavuoroista liikennöintiä. Metrolinjat ovat siten muiden rautatieyhtiöiden junien läpiajettavissa, ja metroverkko laajentuu näiden vaihdottomien yhteyksien kautta huomattavasti kauemmaksi kaupungin ydinalueelta:
Frank de Boer
Valmennusura
Kesäkuun lopussa 2017 de Boer allekirjoitti kolmivuotisen sopimuksen Englannin Valioliigassa pelaavan Crystal Palacen kanssa. Joukkue erotti hänet syyskuun puolivälissä neljän tappiollisen valioliigaottelun jälkeen jättäen de Boerin uran Palacessa vain 77 päivän mittaiseksi.
Joulukuussa 2018 de Boer allekirjoitti sopimuksen MLS-liigan mestarijoukkue Atlanta Unitedin kanssa. De Boer luotsasi kaudella 2019 Atlantan U.S. Open Cupin ja Campeones Cupin mestariksi. MLS:n itäisessä konferenssissa Atlanta eteni konferenssifinaaleihin, joissa se kuitenkin hävisi Torontolle. Atlanta purki de Boerin sopimuksen heinäkuussa 2020, kun joukkue oli hävinnyt kaikki kolme otteluaan liigan jatkuttua koronapandemian aiheuttaman tauon jälkeen.
Syyskuussa 2020 de Boerista tuli Alankomaiden jalkapallomaajoukkueen päävalmentaja vuoteen 2022 ulottuvalla sopimuksella. De Boerin johdolla Alankomaat voitti kesällä 2021 pelatussa EM-lopputurnauksessa alkulohkonsa puhtaalla pelillä. Turnaus päättyi kuitenkin neljännesvälierissä tappioon Tšekille 0–2. Turnauksen jälkeen de Boer sai potkut tehtävistään.
Pojat (yhtye)
Pojat on suomalainen ramopunk-yhtye. Pojat julkaisi ensimmäisen albuminsa vuonna 1990 Ayshire-levymerkin kautta. Pian tämän jälkeen tamperelainen Poko Rekords kiinnitti yhtyeen ja ensimmäinen Poko-single "Pala maata hautausmaalta" / "Thaimaa" / "Herra postimies" ilmestyi vuonna 1991. Samana vuonna ilmestyi myös single "Pasi Virtanen" / "B5", joka nousi tammikuussa 1992 Suomen virallisen singlelistan ykköseksi.
Vuonna 1996 julkaistun Pure-albumin jälkeen yhtyeen levytysvauhti hiljeni ja yhtyeen uudempaa materiaalia kuultiin vain yksittäisillä singleillä sekä eri esittäjien julkaisuilla. Vuonna 2003 yhtye päätti pitkän tauon albumien teossa, kun Ayshire julkaisi järjestyksessä kuudennen Pojat-albumin Palaa.
Vuonna 2008 yhtye teki levytyssopimuksen Rocket Recordsin kanssa ja uusi albumi Ketä sä rakastat ilmestyi keväällä 2009. Samainen levy-yhtiö julkaisi myös elokuussa 2010 CD-uusintapainoksen yhtyeen ensimmäisestä albumista Pojat.
O-Ringen
frame|O-Ringenin vanha logo frame|O-Ringenin nykyinen logo
O-Ringen on Ruotsissa vuosittain järjestettävä viisi päivää kestävä suunnistuskilpailu. Ensimmäisen kerran kilpailu järjestettiin vuonna 1965, jolloin osallistujia oli vain 156, mutta sittemmin osallistujamäärä kasvoi vuosi vuodelta ja huippuvuonna 1985 osallistujia oli noin 25 000. Nykyään osallistujamäärä on noin 20 000. Vuonna 2008 tapahtumaan osallistui 24 375 suunnistajaa, kun tapahtuma järjestettiin Sälenissä.
Kilpailut järjestetään erikseen miehille ja naisille. Lisäksi kilpaillaan eri ikäsarjoissa. Ensimmäisenä neljänä päivänä suunnistetaan kunakin normaalit kilpailut, joiden ajat lasketaan yhteen. Viidentenä eli viimeisenä päivänä kilpailijat lähtevät Gundersen-menetelmän mukaisesti reitille kilpailutilanteen mukaisessa järjestyksessä sen hetkisten aikaerojen mukaan, jolloin maaliintulojärjestys on myös lopputulosten järjestys.
Svenska Björn
Svenska Björn on Tukholman itäisessä saaristossa kansainvälisellä merialueella sijaitseva pohjamajakka. Väriltään oranssi-musta 32 metrin korkuinen majakka vihittiin käyttöön 29. elokuuta 1968.
O-Ringen
Suunnistuksen lisäksi viikolla on omat kilpailunsa pyöräsuunnistuksessa ja tarkkuussuunnistuksessa.
Svenska Björn
Vuonna 1866 sijoitettiin majakkalaiva Tukholman pohjoisen saariston Svenska Björn -saaren vesille. Merikartoituksen edistyttyä tuolla alueella siirrettiin Svenska Björn -majakkalaiva vuonna 1884 paikkaan missä sen korvannut nykyinen pohjamajakka sijaitsee.
Chrysler 180
Chrysler 180 on aluksi Chrysler Europen ja myöhemmin PSA-konsernin vuosina 1970–1982 valmistama edustusluokan neliovinen sedan. Sitä myös valmistettiin ja myytiin Australiassa vuosina 1975–1978 nimellä Chrysler Centura. Mallin seuraajaksi tuli Talbot Tagora. Auto esiteltiin Pariisin autonäyttelyssä syksyllä 1970 malleina 160, 160 GT ja 180. 160-mallissa oli 1,6-litrainen (80 hv) moottori, kahdessa jälkimmäisessä 1,8-litrainen (97 hv). Ylellisempi 2,0-litraisella moottorilla varustettu malli esiteltiin Amsterdamin autonäyttelyssä 1973, ja siinä oli esimerkiksi vinyylikatto sekä lisävalot. Kyseisen moottorin yhteyteen oli valittavissa ainoastaan kolmiportainen TorqueFlite-automaattivaihteisto. Samaan aikaan 160 GT poistui mallistosta. vasen|pienoiskuva|Chrysler 180Australiassa moottorivalikoimaan kuuluivat eurooppalaisen nelisylinterisen 2,0-litraisen lisäksi kuusisylinteriset 3,5- ja 4,0-litraiset Hemi-moottorit. vasen|pienoiskuva|Chrysler CenturaVuonna 1975 mallin valmistus siirtyi Ranskan Poissysta Espanjaan Chryslerin omistaman Barreirosin tehtaalle. Tällöin alettiin myös valmistaa Barreirosin 2,0-litraisella (65 hv) dieselmoottorilla varustettua mallia, jota myytiin ainoastaan Espanjan markkinoilla.
Vuonna 1977 Ranskassa ja muussa Manner-Euroopassa autoa alettiin myydä Chrysler-Simca-merkkisenä. 1,6-litraisen mallinimeksi annettiin 1609, kun taas 1,8-litraisesta tuli 1610. 2,0-litraisessa säilyi 2 litres -nimi.
Patryk Sypień
Patryk Sypień (s. 9. maaliskuuta 1990 Wrocław) on puolalainen karateka. Hän on Kyokushinin kaksinkertainen Euroopan-mestari ja kahdeksankertainen Puolan mestari.
Hänen isä Sylwester ja äiti Agnieszka ovat molemmat menestyneitä karateottelijoita.
Kilpaura
Sypień saavutti kotimaassaan hopeaa vuosina 2010 ja 2011. Hän hävisi ensin Puolan raskaansarjan mestaruuden Radoslaw Kosickille ja Puolan Openissa avoimensarjan mestaruuden Pawel Biszczakille.
Euroopan mestaruus (2014)
Sypień saavutti 2015 EM-hopeaa Saksassa hävittyään loppuottelussa Oleksandr Ieromenkolle, joka voitti toisen mestaruutensa peräkkäin. Sypień otteli myös marraskuussa MM-kilpailuissa Japanissa.
Sypień sijoittui 2016 EM-kilpailujen superraskaassarjassa neljänneksi hävittyään pronssiottelussa Farukh Turgunboeville.
Sypień saavutti 2017 toistamiseen EM-hopeaa raskaassarjassa. Raskassa käydyissä kilpailuissa hän hävisi loppuottelussa isäntämaan Antonio Tusseaulle.
Toinen Euroopan mestaruus (2019)
2019 huhtikuussa hän voitti Valko-Venäjän Openin. Sypień voitti myös uransa seitsemännen ja samalla neljännen Puolan avoimensarjan mestaruuden. Sypień sijoittui marraskuussa käydyssä World Openissa 32 parhaan joukkoon. Sypieńin turnaus päättyi hävittyään Ryunosuke Hoshille, joka sijoittui lopulta kuudenneksi. Sypień onnistui uusimaan avoimensarjan Euroopan-mestaruutensa Valko-Venäjällä käydyssä turnauksessa joulukuussa. Sypień voitti mestaruuden Dzmitryi Varabeita vastaan käydyssä loppuottelussa.
Sypień saavutti EM-pronssia kotikisoissaan Puolassa 2021. Hän oli edetä loppuotteluun, mutta tyrmäsi vastustajansa laittomasti, jonka myötä Sypień hävisi ottelun ja meni pronssiotteluun. Hän voitti mitalikamppailussa maanmiehensä Filip Maksimowiczin. Joulukuussa Sypień oli mukana Open Baltic Cupissa, jossa hän sijoittui viidenneksi. Sypień voitti turnauksessa murskauskilpailun.
Huhtikuussa 2023 Sypień saavutti Puolan Open mestaruuden voitettuaan loppuottelussa Andrzej Winiarskin. Toukokuussa hän oli mukana EM-kilpailuissa, jotka järjestettiin kotimaassaan Puolassa. Sypień voitti avauskierroksella Ali Rashnon ja sen jälkeen välierässä Andri Meženskyin. Loppuottelussa hän kohtasi toista kertaa peräkkäin Antonio Tusseaun, jolle hän myös hävisi toistamiseen ja saavutti hopeaa.
Juan Aberle
thumb|right|Juan Aberle
Juan Aberle (11. joulukuuta 1846 Napoli – 28. helmikuuta 1930 San Salvador) oli italialaissyntyinen elsalvadorilaistunut säveltäjä, jonka teoksiin kuuluu El Salvadorin kansallislaulu Saludemos la Patria orgullosos. Hän opiskeli musiikkia napolilaisessa konservatoriossa ja työskenteli New Yorkissa oopperajohtajana. Oopperayhtiön kiertueen yhteydessä hän saapui vuonna 1872 Guatemalaan, jonne päätti jäädä. Hän perusti maassa kansallisen musiikkikonservatorion, joka kuitenkin lopetti toimintansa 17 vuoden jälkeen. Vuonna 1892 hallitus perusti uudelleen kansallisen musiikkikoulun, jonka johtajaksi nimitettiin Aberle. Hallituksen tuella hän osti sinne monia instrumentteja ja onnistui saamaan monille guatemalalaisille stipendejä Italiassa suoritettavia opintoja varten.
El Salvadorista tuli Aberlen toinen kotimaa, kun hän meni naimisiin Gertrudis Pérez Cáceresin kanssa. Hän perusti musiikkikoulun myös El Salvadorissa ja sai presidentti Rafael Zaldívarilta pyynnön säveltää maalle kansallislaulu. Hallitus myös nimesi hänet Banda de los Altos Poderes -kokoonpanon johtoon, ja hän toimi tässä tehtävässä vuoteen 1922, jolloin jätti viran korkean ikänsä takia. Hänen suosimansa soitin oli piano. Hänen marssinsa Morazán julistettiin kansallismarssiksi 1. toukokuuta 1882.
Vitali Ginzburg
Vitali Lazarevitš Ginzburg (4. lokakuuta (J: 21. syyskuuta) 1916 Moskova, Venäjän keisarikunta – 8. marraskuuta 2009 Moskova, Venäjä) oli neuvostoliittolainen fyysikko, joka osallistui Neuvostoliiton vetypommin kehittelyyn 1950-luvulla. Ginzburg sai Nobelin fysiikanpalkinnon vuonna 2003 yhdessä venäläis-yhdysvaltalaisen Aleksei Abrikosovin ja yhdysvaltalaisen Anthony Leggettin kanssa työstään suprajohtavuuden ja supranesteiden parissa.
Ginzburg valmistui Moskovan valtionyliopistosta 1938 ja sai väitöskirjansa valmiiksi 1942. Ginzburg työskenteli Lebedevin fysiikaninstituutissa 1940-luvulta lähtien, ja hän oli instituutin johtaja 1971–1988. Neuvostoliiton tiedeakatemian jäsen Ginzburg oli vuodesta 1956. Hänen suurimpia saavutuksiaan on Lev Landaun kanssa kehittämä suprajohtimiin liittyvä Ginzburgin–Landaun-teoria.
Venäjänjuutalaista syntyperää ollut Ginzburg oli tunnettu ateismin edustaja sekä neuvostoaikana että kommunismin romahtamisen jälkeisellä Venäjällä. Hän oli yksi allekirjoittajista presidentti Vladimir Putinille lähetetyssä avoimessa kirjeessä, jossa vastustettiin Venäjällä lisääntynyttä klerikalismia. Ginzburg tunnettiin myös voimakkaana antisemitismin vastustajana ja Israelin valtion kannattajana.
Luettelo Lapuan julkisista taideteoksista ja muistomerkeistä
Luettelo Lapuan julkisista taideteoksista ja muistomerkeistä sisältää Lapuan kaupungissa olevat pysyvät patsaat, muistomerkit ja muistolaatat.
Ljubomir Levtšev
Ljubomir Spiridonov Levtšev (1935 Trojan, Bulgaria – 2019 Sofia, Bulgaria ) oli bulgarialainen runoilija, 1960-luvun vaihteessa aloittaneen sukupolven merkittäviä lyyrikoita.
Levtševin runot ovat tunteellisia, mutta niihin sisältyy myös aatteellisia ja moraalisia arvoja. Hän oli Bulgarian kirjailijaliiton puheenjohtaja.
Levtšev sai vuonna 2010 Pohjois-Makedoniassa järjestettävässä Strugan runoillat -tapahtumassa Kultainen seppele -palkinnon.
Suomennettuja runoja
Levtševin runojen suomennoksia on myös teoksissa:
In God We Trust Inc.
In God We Trust, Inc. on hardcore punk -yhtye Dead Kennedysin EP vuodelta 1981. Sittemmin EP on julkaistu samassa paketissa yhtyeen toisen studioalbumin, Plastic Surgery Disastersin, kanssa.
EP:llä yhtyeen laulaja Jello Biafra hyökkää niin järjestäytyneen uskonnon, oikeistopunkin, Ronald Reaganin kuin keponi-hyönteismyrkynkin kimppuun. ”We’ve Got a Bigger Problem Now” on uusi versio debyyttialbumin klassikkokappaleesta ”California Über Alles” – tässä versiossa kalifornialaispoliitikko Jerry Brownin nimi on korvattu Ronald Reaganilla.
Sarah Hale
Buell meni naimisiin David Halen kanssa vuonna 1813 ja heillä oli viisi lasta. Hänen miehensä kuoli vuonna 1822, ja se aiheutti Halelle taloudellisia vaikeuksia. Hän aloitti tuolloin myös kirjailijan uransa. Hale julkaisi uransa aikana runsain mitoin proosaa ja runoutta. Hän toimi vuosina 1827–1836 Lady's Magazinen ja sen jälkeen vuosina 1837–1877 Godey's Lady's Bookin päätoimittajana.
Hale oli vanhuusvuosinaankin henkisesti vireä ja kirjoitti lähes kuolemaansa saakka. Hän eli aikaansa nähden varsin poikkeuksellisen pitkään, 90 vuoden ikäiseksi.
Sanajahti
Sanajahti on Fugon kehittämä ja julkaisema 4. huhtikuuta 2012 ilmestynyt pulmapeli. Se on saatavilla iOS:ille ja Androidille.
Sanajahdin ideana on löytää 16 ruudun kirjainsokkelosta minuutissa ja 30 sekunnissa mahdollisimman monta suomenkielistä oikeaa sanaa.
Sanajahdissa on kolme erilaista pelimuotoa: Klassikko, jossa pidemmistä sanoista saa enemmän pisteitä kuin lyhyemmistä sanoista, Rationaalinen, jossa jokainen sana on samanarvoinen ja niiden löydetty määrä ratkaisee, sekä Idealistinen, jossa pisimmän sanan ensimmäisenä löytänyt voittaa. Pelin jälkeen tulokset näkyvät tulostaulukossa, johon pääsee 200 parasta. Sanajahdissa on mahdollista pelata myös harjoittelupelejä, joiden pisteet eivät nosta tasoa.
Sanajahtia on julkaistu usealle eri kielelle. Englannissa peli tunnetaan nimellä Wordz. Pelillä on yli kymmenen miljoonaa rekisteröitynyttä käyttäjää ja se on App Storen mukaan maailman suosituin ilmaissovellus yli 20 maassa.
Luettelo Yhdistyneiden kansakuntien turvallisuusneuvoston päätöslauselmista (1994–1995)
Tämä on luettelo Yhdistyneiden kansakuntienturvallisuusneuvoston päätöslauselmista 901 - 1000, jotka hyväksyttiin 4. marraskuuta 1994 ja 23. kesäkuuta 1995 välisenä aikana.